કહેવાય છેકે દિલ્હીની ગાદીનો રસ્તો ઉત્તર પ્રદેશ થઇ જાય છે, તેથી યુપીના રાજકારણમાં લગભગ તમામ પાર્ટીઓ પોતાનો પરચમ લહેરાવવા આતુર રહે છે. 80 લોકસભા ક્ષેત્રવાળા યુપીમાં જાતિવાદ, ધર્મવાદ અને ક્ષેત્રવાદનું જ રાજકારણ થાય છે, પરંતુ આ વખતે નજારો કંઇક અલગ જ જોવા મળી રહ્યો છે. સપા, બસપા, કોંગ્રેસ અને ભાજપ ચારેય પાર્ટીઓ પોતે નંબર વન પર હોવાનો દાવો કરી રહી છે. પરંતુ એ 16મી મેના રોજ માલુમ થઇ જશે કે કોનામાં કેટલો દમ છે.